আদলাম লিপি

আদলাম লিপি সম্প্রতি উদ্ভাবিত একটি লিখন পদ্ধতি যা ফুলা ভাষা লিখতে ব্যবহৃত হয়। আদলাম নামটি এসেছে বর্ণমালার প্রথম চারটি বর্ণ (আ/আলিফ, দ/দালি, লা/লাম ও ম/মিম) থেকে যা আলকুলে দান্‌দায়ডে লেণোল মুলুগোল বা "বিলুপ্তি হতে মানুষকে রক্ষাকারী লিপি" বোঝায়।

১৯৮০-এর দশকের শেষের দিকে কিশোরবয়সী দুই ভাই ইব্রাহিম এবং আব্দুল্লায়্য ব্যারি ফুলা ভাষা লিপিবদ্ধ করার জন্য আদলাম লিপি তৈরি করেছিলেন।The Alphabet That Will Save a People From Disappearing, Kaveh Waddell, Nov 16, 2016, The Atlantic বেশ কয়েক বছর বিকাশের পরে এটি ফুলা সম্প্রদায়ের মধ্যে ব্যাপকভাবে গ্রহণ করা শুরু হয়েছিল এবং বর্তমানে এটি গিনি, নাইজেরিয়া, লাইবেরিয়া এবং অন্যান্য অঞ্চলে শেখানো হয়। এটি পশ্চিম আফ্রিকার নির্দিষ্ট ভাষার জন্য তৈরি অনেকগুলি দেশীয় লিপির মধ্যে একটি।Unseth, Peter. 2011. Invention of Scripts in West Africa for Ethnic Revitalization. In The Success-Failure Continuum in Language and Ethnic Identity Efforts, ed. by Joshua A. Fishman and Ofelia García, pp. 23–32. New York: Oxford University Press.

আদলাম গুগলের অ্যান্ড্রয়েড ও ক্রোম অপারেটিং সিস্টেম সমর্থিত। এছাড়াও আদলামে বার্তা আদানপ্রদান ও আদলাম শিক্ষার জন্য অ্যান্ড্রয়েড অ্যাপ রয়েছে। মাইক্রোসফট উইন্ডোজ পরিচালিত কম্পিউটারগুলিতে, আদলাম লিপি উইন্ডোজ ১০ সংস্করণ ১৯০৩ (কোডেনেমড ১৯এইচ১) বিল্ড ১৮২৫২ এর বৈশিষ্ট্য হালনাগাদের অংশ হিসাবে স্থানীয়ভাবে সমর্থিত।Announcing Windows 10 Insider Preview Build 18252

 বর্ণমালা 
আদলাম লিপিতে ছোটহাত ও বড়হাতের অক্ষর রয়েছে। এই লিপিটি ডান দিক থেকে বাম দিকে লেখা হয়। সহায়ক বর্ণগুলি অন্য ভাষার জন্য বা ঋণকৃত শব্দের জন্য ব্যবহৃত হয়। এর বর্ণগুলি আলাদাভাবে অথবা আরবি এবং নেকো লিপিগুলির মতো একসাথে যোগ লেখা যেতে পারে। বর্ণগুলি যোগ করা বাধ্যতামূলক নয়।

 বৃহদাক্ষর  ক্ষুদ্রাক্ষর  বাংলা  বর্ণের নাম  আধ্বব 𞤀  𞤢  আ  আলিফ  a 𞤁  𞤣  দ  দালি  d 𞤂  𞤤  ল  লাম  l 𞤃  𞤥  ম  মীম  m 𞤄  𞤦  ব  বা  b 𞤅  𞤧  স  সিন্নীয়েহ  s 𞤆  𞤨  প  পে  p 𞤇  𞤩  ভ  ভে  ɓ 𞤈  𞤪  র  রা  r 𞤉  𞤫  এ  এ  e 𞤊  𞤬  ফ  ফা  f 𞤋  𞤭  ই  ই  i 𞤌  𞤮  ও  ও  o 𞤍  𞤯  ঢ  ঢ  ɗ 𞤎  𞤰  'য়  য়ে  ʔʲ 𞤏  𞤱  ওয়  ওয়াও  w 𞤐  𞤲  ন, অক্ষরান্ত নাসিক্য  নুন  n 𞤑  𞤳  ক  কাফ  k 𞤒  𞤴  য়  ইয়া  j 𞤓  𞤵  উ  উ  u 𞤔  𞤶  জ  জীম  dʒ 𞤕  𞤷  চ  চি  tʃ 𞤖  𞤸  হ  হা  h 𞤗  𞤹  ক়  ক়াফ  q 𞤘  𞤺  গ  গা  ɡ 𞤙  𞤻  ঞ  ঞা  ɲ 𞤚  𞤼  ট   টোউ  t 𞤛  𞤽  ঙ  ঙা  ŋ সহায়ক বর্ণ 𞤜  𞤾  ৱ  ৱা  v 𞤝  𞤿  খ়  খ়া  x 𞤞  𞥀  গ্ব  গ্বে  ɡb 𞤟  𞥁  য  যাল  z 𞤠  𞥂  ক্প  ক্পো  kp 𞤡  𞥃  শ  শা  ʃ

 ধ্বনি চিহ্ন 

 ধ্বনিচিহ্ন  বিবরণ ◌𞥄  দীর্ঘ আ বা আলিফ দুটি প্রতিদ্বন্দ্বী প্রচলিত রীতি আছে: ১) এই চিহ্নটি আলিফের উপর লেখা যেতে, যার ফলে দীর্ঘ আ অন্যান্য স্বরবর্ণের তুলনায় ভিন্ন চিহ্ন গ্রহণ করে;২) এই চিহ্নটি সরাসরি ব্যঞ্জনবর্নের উপর লেখা হয়, যার ফলে স্বরবর্ণটি একেবারেই লেখা হয় না। ◌𞥅  দীর্ঘ স্বর (অন্যান্য স্বরবর্ণ) ◌𞥆  দ্বৈত ব্যঞ্জন ◌𞥇  কণ্ঠনালীয় অবরোধক (পূর্ববর্তী ব্যঞ্জনবর্ণের উপরে) ◌𞥈  ব্যঞ্জধ্বনি রূপান্তরক* ◌𞥉  দ্বৈত ব্যঞ্জন রূপান্তরক ◌𞥊  বিন্দু* 𞥋  প্রাকানুনাসিক ব্যঞ্জনধ্বনি বোঝাতে নুন এবং অন্য একটি ব্যঞ্জনধ্বনির মধ্যে

 সংখ্যা 
আদলামের সংখ্যাও মূল লিপির লিখনাভিমূখেই লেখা হয়।
 আদলাম  বাংলা𞥐০𞥑১𞥒২𞥓৩𞥔৪𞥕৫𞥖৬𞥗৭𞥘৮𞥙৯

 যতিচিহ্ন 

আদলামে লাতিন লিপির যতিচিহ্ন ছাড়াও কিছু বিশেষ চিহ্ন ব্যবহার হয়। বাক্যের শেষে লাতিন লিপির প্রশ্নবোধক এবং বিষ্ময়বোধক চিহ্ন ব্যবহার হলেও শুরুতে আদলাম লিপির সংশিষ্ট চিহ্ন ব্যবহার হয়।

 আদলাম  লাতিন..⹁,::⁏;𞥟 … ؟ ¿ … ?! … 𞥞 ¡ … !

হাইফেন শব্দচ্ছেদের ক্ষেত্রে ব্যবহার হয়। এছাড়াও আদলামে লঘুবন্ধনী এবং দ্বিলঘুবন্ধনী ব্যবহৃত হয়।

 ইউনিকোড 

আদলাম লিপি ইউনিকোডে জুন ২০১৬-তে ৯.০ সংস্করণে যোগ করা হয়। আদলামের ইউনিকোড ব্লক U+1E900–U+1E95F:

 তথ্যসূত্র 

 বহিঃসংযোগ 

 Winden Jangen, আদলাম প্রচারকারী সংস্থা
 The Adlam Story – How Alphabet Changes Culture ; Randall M. Hasson
 ওমনিগ্লটে আদলাম

বিষয়শ্রেণী:ফুলা ভাষা
বিষয়শ্রেণী:কৃত্রিম লিপি
বিষয়শ্রেণী:আফ্রিকার লিখন পদ্ধতিসমূহ
বিষয়শ্রেণী:আইএসও ১৫৯২৪ চার-বর্ণের কোডসহ লিপি
বিষয়শ্রেণী:বর্ণমালা
বিষয়শ্রেণী:১৯৮৯-এ প্রবর্তন
বিষয়শ্রেণী:ডান থেকে বামে লিখন পদ্ধতি